Kριτική για την ταινία Survive The Night - Cineramen
Αρχική Κριτικές Kριτική για την ταινία Survive The Night
Kριτική για την ταινία Survive The Night
H ταινία έχει να κάνει με δύο αδερφούς οι οποίοι έπειτα από μία ληστεία που κάνουν, μετά βίας καταφέρνουν να ξεφύγουν από την αστυνομία, με τον έναν από αυτούς, τον Mathias να έχει τραυματιστεί σοβαρά στο μεταξύ. Τότε ο Jamie παρακολουθεί κρυφά τον χειρουργό Rich κατά τη διαδρομή από το νοσοκομείο στην κατοικία του. Ο Jamie εισβάλλει μέσα στο σπίτι και κρατάει όμηρο την σύζυγο και την κόρη του γιατρού, διατάζοντάς τον να φροντίσει την πληγή του αδερφού του. Ωστόσο, το σχέδιο του κακοποιού εκπυρσοκροτεί μιας και ο Rich προκειμένου να σώσει την οικογένειά του βρίσκει τρόπο να επικοινωνήσει με τον πατέρα του, Frank που ήταν σερίφης και από εκεί και έπειτα οι δύο άγνωστοι μετανιώνουν που πάτησαν το πόδι τους εκεί.
Πραγματικά είναι μερικές ταινίες που δεν έχουν ακουστεί καθόλου στην χώρα μας (ή και γενικότερα), με μια από αυτές να είναι το Survive The Night μια ταινία που είναι κάκιστη και καταλήγει αντιγράφει πολλά από το είδος της, την ώρα που θα μπορούσε απλά να διασκεδάσει τον θεατή.
Το θέμα ακούγεται και είναι κλισέ σε κάποια σημεία, ωστόσο αυτό δεν είναι το θέμα της, καθότι η ταινία δεν καταφέρνει να εστιάσει πάνω απ’ όλα στους χαρακτήρες (εντελώς αδούλευτοι σε σημείο… εκνευρισμού) αλλά περισσότερο στις καταστάσεις, που ούτε εκεί με επιτυχία
Ο σκηνοθέτης δυστυχώς δεν καταφέρνει να κάνει καλή δουλειά κυρίως στο χτίσιμο της έντασης αλλά και στις σκηνές δράσης, με μια εντελώς αμήχανη προσέγγιση και κυρίως στο γεγονός ότι είναι υπέρ του δέοντος… χαζή με απαράδεκτες ατάκες και παρουσίες ηθοποιών που δεν θα θέλουν ούτε οι ίδιοι να τις θυμούνται.
Σε πολλά σημεία υπάρχουν αρκετά κενά και σε πολλές περιπτώσεις χάνεται αρκετά η μπάλα, με πολλές ατέλειες, για μερικές εκ των οποίων δεν μπορούμε να αποκαλύψουμε τίποτα, ενώ και ο Bruce Willis πραγματικά νομίζεις ότι… ξέχασε την υποκριτική. Για τους υπόλοιπους δεν θα αναφερθούμε, μιας και η μια κακή σκηνή διαδέχεται την άλλη, σε έναν αχταρμά κολοσσιαίου επιπέδου.
Ενώ σίγουρα θα μπορούσε να είναι μια ταινία που απλά περνάει η ώρα, αντίθετα έχει τρανταχτά λάθη σε πολλά επίπεδα, καμία συνοχή μιας και δεν κάνει ούτε τα βασικά και λείπουν αρκετά τα οποία θα μπορούσαν να την κάνουν αυτό που θα ήθελε να είναι, μια ταινία που θα περάσεις χαλαρά την ώρα σου.
Συνοπτικά, μιλάμε σίγουρα για μια άνευρη και αφόρητη ταινία, που από την αρχή της καταλήγει να είναι απόλυτα βαρετή, ακόμα και να έχεις pop corn και κάποιο αναψυκτικό δίπλα, κάτι που θα βοηθούσε σε άλλες καταστάσεις.
Προηγούμενο άρθροO Michael Keaton επιστρέφει (πιθανότατα) στον ρόλο του Bruce Wayne για την ταινία The Flash
Επόμενο άρθροΗ νέα σειρά φαντασίας Foundation θα σαρώσει